**Informasjon fra styret september 2020**

* Årsmøtet vårt 17.oktober kommer trolig til å foregå et annet sted enn på Felleshuset. Det pleier å være ca 50 personer tilstede på årsmøtene, og vi er frarådet å ha mer enn 30-40 personer samlet pga korona. Trolig blir det på Sagene samfunnshus - det er også mulig vi må ha en form for påmelding i år.
* Torsdag 10.september blir det ordensrunde igjen. Etter forrige runde gikk det ut en generell oppfordring om å sørge for at trær er i riktig høyde og særlig at de ikke går opp i ledninger, og at hekkene bare består av hekk og ikke masse andre planter. Dette er noe av det ordensrundegjengen kommer til å se spesielt etter denne gangen.
* Vann- og avløpsetaten har omsider fått oversikten over mye av “kloakkarbeidet” her oppe, og begynner snart å sende ut fakturaer for tilknytningsgebyr til de parselleierne som har hatt problemer med å få betalt denne (drøyt 30.000 kroner). Husk at ved utgangen av neste år må alle som har vann INN i hytta, også ha et forskriftsmessig avløp (mao: være koblet på kloakknettet). Det er viktig å søke de rette instansene i Oslo kommune for dette arbeidet, både VAV (vann- og avløp) og PBE (plan- og bygg) må søkes. Ta kontakt med styret hvis du er forvirret.
* En god del av dere har ikke fått fullført minst 10 timer med pliktarbeid i år, pga mange avlyste arrangementer. Komitelederne lager i disse dager en oversikt over hvem dette gjelder, og en del av dere kommer til å bli spurt om å bidra med andre oppgaver enn de vanlige, for eksempel vedlikehold. Har du oppgaver du har lyst til å gå i gang med? Kontakt styret!
* Husk at alle hytter skal ha utelys på om kvelden/natta. Det er en god del mørke hytter nå. Spør gjerne en nabo om utelampen(e) dine virker!
* Det er muligheter for inntil 3 kolonister å ha vinteropphold på Solvang 4. Søknad om dette sendes solvang4@kolonihager.no innen 15.september. Vinteropphold innebærer at du forplikter deg til å ta sjekkerunder rundt i hagen. Det er dessverre ikke mulig å ha vinteropphold to år på rad.
* 14.9 og 12.10 er de to siste kvistbilene. Vi følger samme opplegg som tidligere i år.